


ประกาศสภาองค์การบริหารส่วนตำบลกุแหระ
เรื่อง  รายงานผลการประชุมสภาองค์การบริหารส่วนตำบลกุแหระ สมัยสามัญ สมัยที่ 1 ครั้งที่ 1 
 ประจำปี พ.ศ. 2๕66
.............................
	          ตามที่สภาองค์การบริหารส่วนตำบลกุแหระ ได้ทำการเปิดประชุมสภาสมัยสามัญ สมัยที่ 1  ครั้งที่ 1 ประจำปี พ.ศ.๒566 เรื่อง การกำหนดสมัยประชุมสามัญ ประจำปี พ.ศ. ๒๕๖๖ และ กำหนดสมัยประชุมสมัยสามัญ สมัยที่ ๑ ครั้งที่ ๑ ประจำปี พ.ศ. ๒๕๖๗ และระเบียบวาระอื่นๆ เมื่อวันที่ ๑๔ กุมภาพันธ์ ๒๕๖๖ เวลา ๑๐.๐๐ น. เป็นต้นไป ณ ห้องประชุมสภาองค์การบริหารส่วนตำบลกุแหระ นั้น
                   ฉะนั้น จึงอาศัยอำนาจตามความนัยมาตรา ๕๓  และมาตรา ๕๔  แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระได้ปิดประกาศรายงานผลการประชุมที่สภาท้องถิ่นมีมติรับรองแล้ว ในคราวประชุมสภาฯสมัยสามัญ สมัยที่ 2 ประจำปี 2566 เมื่อวันที่ 15 พฤษภาคม 2566 ให้ประชาชนทราบ 
                    จึงประกาศให้ทราบโดยทั่วกัน
	ประกาศ ณ วันที่  18 พฤษภาคม พ.ศ. ๒๕66




				                   (นายไพรสุริยันต์  ชำนาญกิจ)
			    	      ประธานสภาองค์การบริหารส่วนตำบลกุแหระ










-สำเนา-

รายงานการประชุมสภาองค์การบริหารส่วนตำบลกุแหระ
สมัยสามัญ สมัยที่ 1 ครั้งที่ 1/๒๕66
วันที่ 14 กุมภาพันธ์ ๒๕66
เวลา 10.00 น.
ณ  ห้องประชุมสภาองค์การบริหารส่วนตำบลกุแหระ
****************
ผู้มาประชุม

	
ลำดับที่

	ชื่อ – สกุล
	ตำแหน่ง
	ลงมือชื่อ
	หมายเหตุ

	1
2
3
4
5
6
7
8

	นายไพรสุริยันต์  ชำนาญกิจ
นายอัมรินทร์  ใจดี
นายพิทักษ์ภูมิ  หลานไทย
นายพงศ์เทพ  ช่วยนาค
นายจักรรินทร์  อินทวงศ์
นายศิลวุฒิ บุญมา
นายณรงค์ศักดิ์ ตรีชัย
นายเจริญ  พรหมรักษ์

	ประธานสภาฯ
รองประธานสภาฯ
ส.อบต. หมู่ที่ 1
ส.อบต. หมู่ที่ 5
ส.อบต. หมู่ที่ 6
ส.อบต. หมู่ที่ 7
ส.อบต. หมู่ที่ 8
เลขานุการสภาฯ

	ไพรสุริยันต์  ชำนาญกิจ
อัมรินทร์  ใจดี
พิทักษ์ภูมิ  หลานไทย
พงศ์เทพ  ช่วยนาค
จักรรินทร์  อินทวงศ์
ศิลวุฒิ บุญมา
ณรงค์ศักดิ์ ตรีชัย
เจริญ  พรหมรักษ์

	




ผู้ขาดการประชุม
	
ลำดับที่
	
ชื่อ – สกุล
	
ตำแหน่ง
	
ลงชื่อ
	
หมายเหตุ

	    1.

	--
	--
	--


	







ผู้ลาการประชุม
	
ลำดับที่
	
ชื่อ – สกุล
	
ตำแหน่ง
	
ลงชื่อ
	
หมายเหตุ

	1.


	--
	--
	--

ผู้เข้าร่วมประชุม

	ลำดับที่
	รายชื่อ
	ตำแหน่ง
	ลงชื่อ
	หมายเหตุ

	1.
2.
3.
4.
5.

	นายสุจิต  ชำนาญกิจ
นายสุพจน์ สังข์ทอง
นายอดุลย์ ชนะพล
นายประสพ ไกรนรา
นางสาวนิชนันท์ อ่อนรัตน์

	นายก อบต.
รองนายกฯ
รองนายกฯ
เลขานุการนายกฯ
นักวิเคราะห์นโยบายและแผน

	สุจิต  ชำนาญกิจ
สุพจน์ สังข์ทอง
อดุลย์ ชนะพล
ประสพ ไกรนรา
นิชนันท์ อ่อนรัตน์

	




เริ่มประชุมเวลา 	10.00 น.

ระเบียบวาระการประชุม					
ระเบียบวาระที่ 1	เรื่องที่ประธานแจ้งให้ที่ประชุมทราบ
1.1 ..................................................................................................
1.2 ..................................................................................................
ระเบียบวาระที่ ๒		เรื่องรับรองรายงานการประชุมครั้งที่ผ่านมา
                                                 สมัยวิสามัญ สมัยที่ 3 ครั้งที่ 1 ประจำปี 2565 เมื่อวันที่ 13
                                                 พฤศจิกายน  2563
ระเบียบวาระที่ ๓	เรื่องเสนอเพื่อทราบ
3.1 เรื่อง รายงานผลแผนพัฒนาท้องถิ่น (พ.ศ.2566-2570) แก้ไข ครั้งที่ 3/2566	
ระเบียบวาระที่ ๔	เรื่องเสนอเพื่อพิจารณา			
๔.๑ เรื่อง กำหนดสมัยประชุมสมัยสามัญ ประจำปี พ.ศ. 2566ระยะเวลา และวันเริ่มต้นประชุมสภาสมัยสามัญประจำปี และกำหนดสมัยประชุมสามัญ สมัยที่ 1 ครั้งที่ 1 ประจำปี 2567
4.2 คัดเลือกคณะกรรมการขับเคลื่อนโครงการสร้างเสริมสุขภาพเชิงรุกเพื่อลดภาวะคลอดก่อนกำหนด
ระเบียบวาระที่ ๕		       เรื่องอื่น ๆ  (ถ้ามี)

									     /เมื่อถึง

	-- เมื่อถึงเวลา นายเจริญ พรหมรักษ์  เลขานุการสภาฯ  ได้ตรวจสอบรายชื่อสมาชิกสภาองค์การบริหารส่วนตำบลผู้มาประชุม ปรากฏว่าครบองค์ประชุมจึงให้สัญญาณเข้าห้องประชุม  ประธานสภาฯ ได้ตรวจดูปรากฏว่าสมาชิกฯได้เข้าประชุมครบองค์ประชุม  เลขานุการสภาฯจึงได้เชิญประธานสภาฯ จุดธูป เทียน บูชาพระรัตนตรัย กล่าวเปิดการประชุมและดำเนินการประชุมตามระเบียบวาระ ดังนี้	
ระเบียบวาระที่ 1		       เรื่องที่ประธานแจ้งให้ที่ประชุมทราบ
ประธานสภาฯ	นายไพรสุริยันต์ ชำนาญกิจ ได้กล่าวทักทายที่ประชุม และแจ้งว่าวันนี้เป็นการประชุมสภาสมัยสามัญ สมัยที่ 1 ครั้งที่ 1 ประจำปี พ.ศ.2566 โดยมีระเบียบวาระ จำนวน 5 วาระ ด้วยกัน  และผมขอแจ้งให้ทราบ เนื่องจาก นายกองค์การบริหารส่วนตำบลขอเพิ่มเติมบรรจุระเบียบวาระการประชุม ในระเบียบวาระที่ 4 เป็น 4.3 เรื่อง จัดทำร่างระเบียบสภาท้องถิ่นว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น 
ที่ประชุม                                      รับทราบ
ระเบียบวาระที่ 2	เรื่องรับรองรายงานการประชุมครั้งที่ผ่านมา	
ประธานสภาฯ .	ขอเชิญ เลขานุการสภาฯ อ่านรายงานการประชุมสภาฯครั้งที่ผ่านมาให้ที่ประชุมทราบและพิจารณารับรอง
เลขานุการสภา ฯ.	ได้อ่านรายงานการประชุมสภาสมัยวิสามัญ สมัยที่ 3 ครั้งที่ 1
ประจำปี พ.ศ. 2565 เมื่อวันที่ 26 ธันวาคม 2565 เพื่อให้ที่ประชุมพิจารณารับรอง
ที่ประชุม	ที่ประชุมมีมติ
				รับรอง	     7    เสียง
				ไม่รับรอง     -	 เสียง
				งดออกเสียง  1	 เสียง				
ระเบียบวาระที่  ๓	เรื่องเสนอเพื่อทราบ
	3.1 เรื่องรายงานผลแผนพัฒนาท้องถิ่น (พ.ศ.2566-2570) แก้ไข
                                             ครั้งที่ 3/2566  
ประธานสภาฯ	ขอเชิญ นายก อบต. รายงานผลแผนพัฒนาท้องถิ่น (พ.ศ.2566-2570) แก้ไขครั้งที่ 3/2566  ให้ที่ประชุมทราบ ขอเชิญครับ  
นายก อบต.	เรียนประธานสภาฯ ที่เคารพ กระผม นายสุจิต ชำนาญกิจ นายก อบต. ขอรายงานผลแผนพัฒนาท้องถิ่น (พ.ศ.2566-2570) แก้ไขครั้งที่ 3/2566  ด้วย องค์การบริหารส่วนตำบลกุแหระ ได้จัดทำ
							
   /แผนพัฒนา...
-4-
แผนพัฒนาท้องถิ่น (พ.ศ.2566-2570) และแก้ไขแผนพัฒนาท้องถิ่น ครั้งที่ 1/2565 และ ครั้งที่ 2/2565 ไปแล้วนั้น แต่ทั้งนี้ เนื่องจากองค์การบริหารส่วนตำบลกุแหระมีความจำเป็นที่จะต้องแก้ไขแผนพัฒนาท้องถิ่น (พ.ศ. 2566-2570) ครั้งที่ 3/2566 ให้ถูกต้องตามระเบียบกระทรวงมหาดไทย ที่ได้ให้องค์กรปกครองส่วนท้องถิ่นนำหมุดหมายในแผนพัฒนาเศรษฐกิจและสังคมแห่งชาติ ฉบับที่ 13 มาจัดทำรายละเอียดที่มีความสอดคล้องหรือเชื่อมโยงกับยุทธศาสตร์ชาติ 20 ปีแผนพัฒนาจังหวัด/กลุ่มจังหวัด/ภาค ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด และยุทธศาสตร์องค์กรปกครองส่วนท้องถิ่น ในส่วนที่ 2 ยุทธศาสตร์ขององค์กรปกครองส่วนท้องถิ่น และส่วนที่ 3 การนำแผนพัฒนาท้องถิ่นไปสู่การปฏิบัติ โดยเป็นอำนาจของผู้บริหารท้องถิ่นในการดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม ข้อ 4 และข้อ 21 มาดำเนินการโดยอนุโลมและให้แก้ไขแผนพัฒนาท้องถิ่น ทั้งนี้ ให้ดำเนินการแล้วเสร็จภายใน 120 วัน นับแต่วันประกาศในราชกิจจานุเบกษา กรณีองค์กรปกครองส่วนท้องถิ่นไม่อาจดำเนินการแล้วเสร็จตามระยะเวลาที่กำหนดดังกล่าว ให้ผู้บริหารท้องถิ่นดำเนินการตามที่เห็นสมควรและให้นำแนวทางการดำเนินงาน ตามหนังสือกระทรวงมหาดไทย ที่ มท 0810.3/ว1239 ลงวันที่ 21 กุมภาพันธ์ 2565 มาเป็นแนวทางในการปฏิบัติด้วย รายละเอียดตามหนังสือกระทรวงมหาดไทย ที่ มท 0810.3/ว6086 ลงวันที่ 19 สิงหาคม 2565  เรื่อง ซักซ้อมแนวทางปฏิบัติการใช้แผนพัฒนาท้องถิ่นขององค์กรปกครองส่วนท้องถิ่นเพื่อจัดทำบริการสาธารณะหรือกิจกรรมสาธารณะ ปัจจุบันได้มีประกาศใช้แผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566-2570 ) เป็นไปด้วยความถูกต้อง ตามระเบียบและหนังสือกระทรวงมหาดไทยดังกล่าว นายกองค์การบริหารส่วนตำบลกุแหระ จึงอนุมัติแก้ไขแผนพัฒนาท้องถิ่น (พ.ศ. 2566-2570) ครั้งที่ 3/2566 และดำเนินการประกาศใช้ต่อไปสำหรับรายละเอียดผมขอให้ นักวิเคราะห์นโยบายและแผน ได้ชี้แจงให้ที่ประชุมทราบ
ประธานสภาฯ	ขอเชิญ นักวิเคราะห์นโยบายและแผน ชี้แจงรายละเอียด เรื่องดังกล่าว
				                                 /นักวิเคราะห์...

นักวิเคราะห์นโยบายฯ	เรียน ประธานสภาที่เคารพ ดิฉัน นางสาวนิชนันท์ อ่อนรัตน์ นักวิเคราะห์นโยบายและแผน ขอชี้แจงรายละเอียดเกี่ยวกับการแก้ไขแผนพัฒนาท้องถิ่น (พ.ศ.2566-2570) แก้ไขครั้งที่ 3/2566 ตามที่ท่านนายกฯ ได้ชี้แจงถึงหลักการและเหตุผลไปแล้วนั้น ดิฉันขอชี้แจงถึงรายละเอียดให้ทราบ ดังนี้ ในการแก้ไขแผนพัฒนาท้องถิ่น ครั้งนี้ คือ ปรับแผนพัฒนาเศรษฐกิจแห่งชาติ ฉบับที่ 13 และได้มีหนังสือสั่งการให้องค์กรปกครองส่วนท้องถิ่นแก้ไขยุทธศาสตร์การพัฒนาขององค์กรให้แล้วเสร็จ ภายใน 120 วัน โดยจะสิ้นสุด ภายในวันที่ 28 กุมภาพันธ์ 2566 ซึ่ง      อบต.กุแหระ ได้ดำเนินการเรียบร้อยแล้ว และในการแก้ไขแผนพัฒนาท้องถิ่นให้เพิ่ม SDG เข้าไป สำหรับ SDG คือ การกำหนดเป้าหมายในการพัฒนาอย่างยั่งยืน โดยดึงยุทธศาสตร์ของแต่ละแผน อย่างเช่น แผนชาติ แผนพัฒนาจังหวัด แผนพัฒนาเศรษฐกิจ และรวมถึงแผนพัฒนาท้องถิ่น โดยปรับยุทธศาสตร์ให้สอดคล้องกัน ส่วนการปรับแผนครั้งนี้แค่ปรับยุทธศาสตร์ไม่เกี่ยวกับตัวโครงการ ถ้าหากว่าโครงการมีการแก้ไข เพิ่มเติม หรือเปลี่ยนแปลง ก็จะนำมาปรับแผนอีกที
นายก อบต.	เรียน ประธานสภาฯที่เคารพ  กระผม นายสุจิต ชำนาญกิจ นายก อบต.ขอชี้แจงเพิ่มเติม จากที่ นักวิเคราะห์นโยบายและแผน ได้ชี้แจงไปแล้วนั้น จากการปรับแผนครั้งนี้ เป็นการเชื่อมโยงนำไปสู่การจัดทำแผนพัฒนาท้องถิ่น ซึ่งหลังจากนี้ต้องลงพื้นที่เพื่อทำประชาคมหมู่บ้านในการจัดทำแผนพัฒนาท้องถิ่นต่อไป   
ที่ประชุม	รับทราบ
ระเบียบวาระที่ 4		เรื่องเสนอเพื่อพิจารณา
	4.1 เรื่องการกำหนดสมัยประชุมสามัญประจำปี พ.ศ.2566ระยะเวลา และวันเริ่มต้นประชุมสมัยประชุมสามัญประจำปี และการกำหนดสมัยประชุมสามัญ สมัยที่ 1 ครั้งที่ 1 ประจำปี พ.ศ.2567
ประธานสภาฯ	  ขอให้เลขานุการสภาฯ ชี้แจงการกำหนดสมัยประชุมสามัญประจำปี ว่าต้องกำหนดอย่างไร
เลขานุการสภา	เรียน ประธานสภาฯ ที่เคารพ กระผม นายเจริญ พรหมรักษ์ เลขานุการสภาฯ  ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ.2554  ข้อ 21 และข้อ 36 (3) กำหนดจำนวนสมัยประชุมสามัญประจำปี ระยะเวลา

และวันเริ่มต้นประชุมสมัยประชุมสามัญประจำปีของแต่ละสมัยในปีนั้น
วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่น พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น และข้อ 36 (3) นอกจากสมัยประชุมสามัญแล้ว เมื่อเห็นว่าเป็นการจำเป็นเพื่อประโยชน์แห่งองค์การบริหารส่วนตำบล ประธานสภาองค์การบริหารส่วนตำบล นายกองค์การบริหารส่วนตำบล สมาชิกสภาองค์การบริหารส่วนตำบล จำนวนไม่น้อยกว่ากึ่งหนึ่งของจำนวนสมาชิกที่อยู่ในตำแหน่ง อาจทำคำร้องยื่นต่อนายอำเภอขอให้เปิดสมัยประชุมสมัยวิสามัญได้
ประธานสภาฯ 	ตามที่เลขานุการได้ชี้แจงไป ไม่ทราบว่ามีสมาชิกฯท่านใดมีข้อสงสัยจะซักถามบ้าง ขอเชิญครับ
ที่ประชุม	ไม่มี
ประธานสภาฯ	หากไม่มีสมาชิกสภาฯท่านใดซักถาม ขอให้สมาชิกสภาฯเสนอกำหนดสมัยประชุมสามัญประจำปี ขอเชิญครับ
ที่ประชุม	เรียนประธานสภาฯที่เคารพ กระผม นายพิทักษ์ภูมิ หลานไทย สมาชิกสภาฯ หมู่ที่ 1  ผมขอเสนอกำหนดสมัยประชุมสามัญประจำปี พ.ศ. 2566 เป็น 4 สมัย และกำหนดสมัยประชุมสามัญ สมัยที่ 1 ประจำปี พ.ศ. 2567  ดังนี้ 
			สมัยที่ 1  ตั้งแต่ วันที่ 1-15  กุมภาพันธ์  2566
			สมัยที่ 2  ตั้งแต่ วันที่ 1-15  พฤษภาคม  2566
สมัยที่ 3  ตั้งแต่ วันที่ 15-29 สิงหาคม   2566
สมัยที่ 4  ตั้งแต่ วันที่ 15-29 พฤศจิกายน 2566
และกำหนดสมัยประชุมสามัญ สมัยที่ 1 ประจำปี พ.ศ. 2567  
ในวันที่ 1-15 กุมภาพันธ์ 2567
ประธานสภาฯ	ไม่ทราบว่ามีสมาชิกท่านใดเสนอเป็นอย่างอื่นหรือไม่ ขอเชิญครับ  
ที่ประชุม	ไม่มีผู้ใดเสนอเป็นอย่างอื่น
[bookmark: _GoBack]ประธานสภาฯ	ถ้าไม่มีสมาชิกสภาฯผู้ใดเสนอเป็นอย่างอื่น กระผมขอมติต่อสภาฯ ว่าเห็นชอบการกำหนดสมัยประชุมสมัยสามัญ ประจำปี พ.ศ.2566 

การกำหนดสมัยประชุมสามัญ สมัยที่ 1 ประจำปี พ.ศ. 2567 ตามที่ นายพิทักษ์ภูมิ หลานไทย สมาชิกสภาฯ หมู่ที่ 1 เสนอ หรือไม่	
 ที่ประชุม		                 ที่ประชุมมีมติ
		      		 เห็นชอบ	7	เสียง
		    		 ไม่เห็นชอบ	-	เสียง
			 งดออกเสียง     1        เสียง				 สรุปที่ประชุมมีมติเห็นชอบ ให้กำหนดสมัยประชุมสามัญ ประจำปี พ.ศ. 2566  จำนวน 4 สมัย  และกำหนดสมัยประชุมสามัญ สมัยที่ 1 ประจำปี พ.ศ. 2567 ดังนี้ 
			สมัยที่ 1  ตั้งแต่ วันที่  1 - 15  กุมภาพันธ์  2566
			สมัยที่ 2  ตั้งแต่ วันที่  1 - 15  พฤษภาคม  2566
สมัยที่ 3  ตั้งแต่ วันที่  15- 29 สิงหาคม     2566
สมัยที่ 4  ตั้งแต่ วันที่  15- 29 พฤศจิกายน 2566
และกำหนดสมัยประชุมสามัญ สมัยที่ 1 ประจำปี พ.ศ. 2567  ตั้งแต่วันที่ 1-15 กุมภาพันธ์  2567
4.2 เรื่อง คัดเลือกคณะกรรมการขับเคลื่อนโครงการสร้างเสริมสุขภาพเชิงรุก เพื่อลดภาวะคลอดก่อนกำหนด
ประธานสภาฯ	ขอเชิญ นายกองค์การบริหารส่วนตำบล ชี้แจงเรื่องดังกล่าว ให้ที่ประชุมทราบ ขอเชิญครับ 
นายก อบต.	เรียนประธานสภาฯ ที่เคารพ กระผม นายสุจิต ชำนาญกิจ นายก อบต. เนื่องจากจังหวัดนครศรีธรรมราช ได้มีหนังสือ ด่วนที่สุด                   ที่ นศ 0023.6/ว 619 ลงวันที่ 27 มกราคม 2566 เรื่อง การขับเคลื่อนโครงการเสริมสร้างสุขภาพเชิงรุก เพื่อลดภาวะคลอดก่อนกำหนด โดยได้แจ้งให้องค์การบริหารส่วนตำบลดำเนินการสำรวจและบันทึกข้อมูลหญิงตั้งครรภ์ในพื้นที่ และอัตราคลอดก่อนกำหนดในพื้นที่ รวมทั้งหญิงตั้งครรภ์ที่มีฐานะยากจนหรือยากไร้ ตลอดจนระบบการให้ความช่วยเหลือดูแลหญิงตั้งครรภ์ เพื่อลดภาวะคลอดก่อนกำหนด และให้องค์การบริหารส่วนตำบลดำเนินการแต่งตั้งคณะกรรมการขับเคลื่อนโครงการสร้างเสริมสุขภาพเชิงรุก เพื่อลดภาวะคลอดก่อนกำหนดขององค์กรปกครองส่วนท้องถิ่น ประกอบด้วย คณะกรรมการอำนวยการ โดยมีผู้บริหารท้องถิ่นเป็นประธานกรรมการ ผู้แทนจาก 7 ภาคีเครือข่าย 

                                              และมีผู้แทนจากสมาชิกสภาท้องถิ่นที่สภาท้องถิ่นคัดเลือก จำนวน 1 คน 
เป็นกรรมการ ดังนั้น จึงขอให้สภาฯพิจารณาดำเนินการคัดเลือกสมาชิกสภาองค์การบริหารส่วนตำบล จำนวน 1 คน เพื่อเป็น กรรมการขับเคลื่อนโครงการสร้างเสริมสุขภาพเชิงรุก เพื่อลดภาวะคลอดก่อนกำหนด ขอบคุณครับ
ประธานสภาฯ	ขอเชิญ ที่ประชุมเสนอชื่อสมาชิกฯที่ท่านเห็นว่าเป็นผู้ที่มีความเหมาะสมจำนวน 1 คน เพื่อร่วมเป็นกรรมการขับเคลื่อนโครงการสร้างเสริมสุขภาพเชิงรุก เพื่อลดภาวะคลอดก่อนกำหนด ขอเชิญครับ
ที่ประชุม	เรียน ประธานสภาฯที่เคารพ กระผม นายณรงค์ศักดิ์ ตรีชัย สมาชิกฯ หมู่ที่ 8 ขอเสนอ นายไพรสุริยันต์ ชำนาญกิจ เป็น กรรมการฯ            มี นายพิทักษ์ภูมิ หลานไทย สมาชิกฯ หมู่ที่ 1  และ นายศิลวุฒิ บุญมา สมาชิกฯ หมู่ที่ 7 เป็นผู้รับรอง
ประธานสภาฯ	ไม่ทราบว่ามีผู้ใดเสนอชื่อสมาชิกฯ ท่านอื่นอีกหรือไม่
ที่ประชุม	ไม่มี
ประธานสภาฯ	ประกาศว่า นายไพรสุริยันต์ ชำนาญกิจ เป็น กรรมการขับเคลื่อนโครงการสร้างเสริมสุขภาพเชิงรุก เพื่อลดภาวะคลอดก่อนกำหนด 
	4.3  เรื่อง การจัดทำร่างระเบียบสภาท้องถิ่นว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น 
ประธานสภาฯ	ขอเชิญ นายกองค์การบริหารส่วนตำบล ชี้แจงเรื่องดังกล่าว ให้ที่ประชุมทราบ ขอเชิญครับ 
นายก อบต.	เรียนประธานสภาฯ ที่เคารพ กระผม นายสุจิต ชำนาญกิจ นายก อบต. เนื่องจากจังหวัดนครศรีธรรมราช ได้มีหนังสือ ด่วนที่สุด ที่ นศ0023.4/ว 5379 ลงวันที่ 7 ตุลาคม 2565 เรื่อง การจัดทำร่างระเบียบสภาท้องถิ่นว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น ตามที่จังหวัดนครศรีธรรมราชได้แจ้งการดำเนินการตามพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 มาตรา 9 ซึ่งกำหนดให้ผู้มีสิทธิเข้าชื่อเสนอข้อบัญญัติท้องถิ่นที่ประสงค์ให้องค์กรปกครองส่วนท้องถิ่นจัดทำร่างข้อบัญญัติท้องถิ่นหรือเชิญชวนให้ร่วมเข้าชื่อ ให้ยื่นคำร้องต่อประธานสภาท้องถิ่นตามระเบียบที่ประธานสภา                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          ท้องถิ่นกำหนด โดยความเห็นชอบของสภาท้องถิ่น พร้อมทั้งได้ส่งตัวอย่างระเบียบสภาท้องถิ่น ว่าด้วยการดำเนินการของประชาชนในการ

เข้าชื่อเสนอข้อบัญญัติท้องถิ่น พ.ศ. ..... สำหรับประกอบการพิจารณาจัดทำระเบียบของสภาท้องถิ่นตามความเหมาะสมกับบริบทท้องถิ่น ในการนี้ เพื่อให้การดำเนินการบรรลุวัตถุประสงค์ของพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 จึงขอความร่วมมือองค์กรปกครองส่วนท้องถิ่นจัดส่งข้อมูลการจัดทำร่างระเบียบสภาท้องถิ่นว่าด้วยการดำเนินการของประชาชนในการเสนอข้อบัญญัติท้องถิ่น ส่วนกรณีที่องค์กรปกครองส่วนท้องถิ่นใดที่ยังไม่ได้จัดทำร่างระเบียบสภาท้องถิ่นขอให้พิจารณาเร่งรัดการดำเนินการโดยด่วน โดยในการจัดทำร่างระเบียบดังกล่าวต้องได้รับความเห็นชอบจากสภาท้องถิ่น 
ประธานสภาฯ	ตามที่นายก อบต. ได้ชี้แจงไปแล้วนั้น ไม่ทราบว่ามีสมาชิกฯท่านใดมีข้อสงสัยจะซักถามบ้าง ขอเชิญครับ
ที่ประชุม	ไม่มี
ประธานสภาฯ	ถ้าไม่มีผู้ใดซักถาม ต่อไปผมขอมติต่อสภาฯในการพิจารณาให้ความเห็นชอบ เรื่อง การจัดทำร่างระเบียบสภาท้องถิ่นว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น หรือไม่
ที่ประชุม	มติที่ประชุม
			เห็นชอบ        7      เสียง
  			ไม่เห็นชอบ     --      เสียง
			งดออกเสียง    1      เสียง 			
ระเบียบวาระที่ 5		       เรื่องอื่น ๆ 
ประธานสภาฯ	  เปิดโอกาสให้เพื่อนสมาชิกได้นำเสนอเรื่องอื่นๆ
นายก อบต.	เรียนประธานสภาฯที่เคารพ  กระผม นายสุจิต  ชำนาญกิจ  นายก อบต.  กระผมมีเรื่องที่จะแจ้งให้ที่ประชุมทราบ  จำนวน 2 เรื่อง 
1. เรื่อง การซ่อมแซมถนนภายในพื้นที่ตำบลกุแหระ ตอนนี้เหลือ หมู่ที่ 7 ที่ยังดำเนินการไม่แล้วเสร็จ แต่ผมคิดว่าน่าจะประมาณอาทิตย์นี้เครื่องจักรจะเข้ามาดำเนินการ ส่วนสาเหตุที่ช้า เนื่องจาก อบต.ได้ทำสัญญาจ้างช้าไปเพราะเป็นช่วงฤดูฝน
2. เรื่อง ภัยแล้ง  ตอนนี้ ทาง อบต. ได้ช่วยเหลือไปยังหมู่บ้านที่ได้มีหนังสือร้องทุกข์เข้ามา โดยได้มอบกระสอบทรายไปช่วยเหลือ ทั้งนี้จากที่ได้ลงไปดูพื้นที่ตรงที่ผลิตน้ำประปาจะเห็นว่าน้ำจะแห้งเร็ว จึงขอฝากสมาชิกฯทุกท่านช่วยดูแลและติดตามให้ด้วย

								     /ประธาน...

ประธานสภาฯ	ไม่ทราบว่ามีสมาชิกฯท่านใดมีเรื่องอื่นอีกหรือไม่
ที่ประชุม	ไม่มี
ประธานสภา ฯ	กล่าวขอบคุณทุกท่านที่มาประชุมในวันนี้ และให้ความร่วมมือเป็นอย่างดี  สำหรับวันนี้ขอเลิกประชุม			

เลิกประชุมเวลา	15.00 น.




	     (ลงชื่อ)    เจริญ พรหมรักษ์      ผู้จดรายงานการประชุม
	             (นายเจริญ  พรหมรักษ์)
                                               เลขานุการสภาองค์การบริหารส่วนตำบลกุแหระ 
 
                                                     (ลงชื่อ)   ไพรสุริยันต์  ชำนาญกิจ  ผู้รับรองรายงานการประชุม
	          (นายไพรสุริยันต์  ชำนาญกิจ) 
           ประธานสภาองค์การบริหารส่วนตำบลกุแหระ  






                ผู้ตรวจรายงานการประชุม

(ลายมือชื่อ)                                    คณะกรรมการตรวจรายงานการประชุม	
                ( นายจักรรินทร์ อินทวงศ์ )	
 (ลายมือชื่อ)                                   คณะกรรมการตรวจรายงานการประชุม	
                (  นายณรงศักดิ์ ตรีชัย  )	 
 (ลายมือชื่อ)                                  คณะกรรมการตรวจรายงานการประชุม	
                 ( นายศิลวุฒิ  บุญมา  )	                                  

